ddrg/super_eurlex huggingface dataset:
Odločba Komisije

z dne 23. januarja 2001

o spremembi Odločbe 95/328/ES o uvedbi zdravstvenih spričeval za ribiške proizvode iz tretjih držav, ki še niso zajeti v posebni odločbi

(notificirano pod dokumentarno številko K(2001) 130)

(Besedilo velja za EGP)

(2001/67/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/493/EGS z dne 22. julija 1991 o zdravstvenih predpisih za proizvodnjo in dajanje na trg ribiških proizvodov [1], kakor je bila nazadnje spremenjena z Direktivo 97/79/ES [2], in zlasti člena 11 Direktive,

ob upoštevanju naslednjega:

(1) Odločba Komisije 95/328/ES z dne 25. julija 1995 o uvedbi zdravstvenih spričeval za ribiške proizvode iz tretjih držav, ki še niso zajeti v posebni odločbi [3], kakor je bila nazadnje spremenjena z Odločbo 98/739/ES [4], je v veljavi do 31. decembra 2000.

(2) Odločba Komisije 97/296/ES [5], kakor je bila nazadnje spremenjena z Odločbo 2001/66/ES [6], vzpostavlja seznam tretjih držav, iz katerih je odobren uvoz ribiških proizvodov za prehrano ljudi. Del II navedenega seznama zajema tretje države, ki še niso zajete s posebno odločbo, vendar izpolnjujejo zahteve člena 2(2) Odločbe Sveta 95/408/ES [7], kakor je bila nazadnje spremenjena z Odločbo 2001/4/ES [8].

(3) Po Odločbi 95/408/ES je navedeni seznam v veljavi do 31. decembra 2003, zato je treba spremeniti datum veljavnosti spričeval za njegovo uskladitev z datumom veljavnosti začasnih seznamov.

(4) Ker Odločba 97/296/ES določa, da se dovoli uvoz proizvodov iz ribogojstva samo iz držav, navedenih tudi v Odločbi Komisije 2000/159/ES [9], kakor je bila nazadnje spremenjena z Odločbo 2001/31/ES [10], treba je spremeniti vzorec zdravstvenega spričevala iz Odločbe 95/328/ES, da bo po potrebi zajemal identifikacijo proizvodov iz ribogojstva. Spremeniti je treba tudi vzorec zdravstvenega spričevala za uskladitev z vzorci zdravstvenih spričeval, navadno predvidenimi za ribiške proizvode, ki se uvažajo iz tretjih držav in so zajeti v posebni odločbi.

(5) Treba je predvideti prehodno obdobje za posodobitev vzorca zdravstvenega spričevala.

(6) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

1. V členu 4 Odločbe 95/328/ES se besedilo "do 31. decembra 2000" nadomesti z "do 31. decembra 2003".

2. Priloga k tej odločbi nadomesti Prilogo k Odločbi 95/328/ES.

Člen 2

Člen 1(2) začne veljati petinštirideset dni po objavi te odločbe v Uradnem listu Evropskih skupnosti.

Člen 3

Ta odločba je naslovljena na države članice.

V Bruslju, 23. januarja 2001

Za Komisijo

David Byrne

Član Komisije

[1] UL L 268, 24.9.1991, str. 15.

[2] UL L 24, 30.1.1998, str. 31.

[3] UL L 191, 12.8.1995, str. 32.

[4] UL L 354, 30.12.1998, str. 64.

[5] UL L 122, 14.5.1997, str. 21.

[6] Glej stran 39 tega Uradnega lista.

[7] UL L 243, 11.10.1995, str. 17.

[8] UL L 2, 5.1.2001, str. 21.

[9] UL L 51, 24.2.2000, str. 30.

[10] UL L 8, 12.1.2001, str. 40.

--------------------------------------------------

PRILOGA

+++++ TIFF +++++

+++++ TIFF +++++

--------------------------------------------------
Odločba Komisije

z dne 22. januarja 2001

o spremembi Odločbe 2000/532/ES, ki nadomešča Odločbo 94/3/ES o oblikovanju seznama odpadkov na podlagi člena 1(a) Direktive Sveta 75/442/EGS o odpadkih ter Odločbo Sveta 94/904/ES o oblikovanju seznama nevarnih odpadkov na podlagi člena 1(4) Direktive Sveta 91/689/EGS o nevarnih odpadkih

(notificirana pod dokumentarno številko K(2001) 106)

(Besedilo velja za EGP)

(2001/119/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/689/EGS z dne 12. decembra 1991 o nevarnih odpadkih [1], kakor je bila nazadnje spremenjena z Direktivo 94/31/ES [2], in zlasti člena 1(4) Direktive,

ob upoštevanju naslednjega:

(1) Z Odločbo Sveta 94/904/ES [3] je bil oblikovan seznam nevarnih odpadkov Skupnosti in ta Odločba je bila nadomeščena z Odločbo Komisije 2000/532/ES [4].

(2) Več držav članic je priglasilo izrabljena motorna vozila, iz katerih niso bile odstranjene tekočine ali druge nevarne sestavine, kot odpadke, za katere menijo, da zanje velja ena ali več lastnosti, navedenih v Prilogi III k Direktivi 91/689/EGS, in so zahtevale, da se jih uvrsti med nevarne odpadke na seznam, ki je bil sestavljen na podlagi člena 1(4) Direktive 91/689/EGS.

(3) Člen 1(4) Direktive 91/689/EGS zahteva od Komisije, da te priglasitve držav članic preuči s ciljem dopolnitve seznama nevarnih odpadkov.

(4) Komisiji pri tej nalogi pomaga odbor, ki je bil ustanovljen na podlagi člena 18 Direktive 75/442/EGS o odpadkih [5].

(5) Ukrepi, določeni v tej odločbi, niso bili v skladu z mnenjem, ki ga je izrazil prej navedeni odbor, in jih zato ni bilo mogoče vključiti v Odločbo Komisije 2000/532/ES.

(6) Svet ni sprejel odločitve o predlogu Komisije v roku, ki je določen v členu 18 Direktive 75/442/EGS.

(7) Torej mora predlagane ukrepe sprejeti Komisija –

SPREJELA NASLEDNJO ODLOČBO:

Člen 1

Priloga k Odločbi 2000/532/ES z dne 3. maja 2000, ki nadomešča Odločbo Komisije 94/3/ES o oblikovanju seznama odpadkov na podlagi člena 1(a) Direktive Sveta 75/442/EGS o odpadkih, ter Odločba Sveta 94/904/ES o oblikovanju seznama nevarnih odpadkov na podlagi člena 1(4) Direktive Sveta 91/689/EGS o nevarnih odpadkih se spremeni, kakor sledi:

Zapis "16 01 04 zavržena motorna vozila" se nadomesti z:

"16 01 04* | izrabljena motorna vozila." |

Člen 2

Ta odločba se uporablja od 1. januarja 2002.

Člen 3

Ta odločba je naslovljena na države članice.

V Bruslju, 22. januarja 2001

Za Komisijo

Margot Wallström

Članica Komisije

[1] UL L 377, 31.12.1991, str. 20.

[2] UL L 168, 2.7.1994, str. 48.

[3] UL L 356, 31.12.1994, str. 14.

[4] UL L 226, 6.9.2000, str. 3.

[5] UL L 194, 25.7.1975, str. 39.

--------------------------------------------------
Odločba Komisije

z dne 24. novembra 2000

o spremembi Odločbe 93/195/EGS o pogojih v zvezi z zdravstvenim varstvom živali in izdajanju veterinarskih spričeval za ponovni vstop registriranih konjev za dirke, tekmovanja in kulturne prireditve po začasnem izvozu

(notificirano pod dokumentarno številko K(2000) 3552)

(Besedilo velja za EGP)

(2000/754/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/426/EGS z dne 26. junija 1990 o pogojih v zvezi z zdravstvenim varstvom živali za premike in uvoz kopitarjev iz tretjih držav [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 19(ii) Direktive,

ob upoštevanju naslednjega:

(1) V skladu z Odločbo Komisije 93/195/EGS [2], kakor je bila nazadnje spremenjena z Odločbo 2000/209/ES [3], je ponovni uvoz registriranih konj za konjske dirke, tekmovanja in kulturne prireditve po začasnem izvozu omejen na konje, ki so se v tretji državi zadrževali manj kot 30 dni.

(2) Da bi lahko konji s poreklom iz Skupnosti lažje sodelovali na Japan Cup in Hong Kong International Races, bi bilo treba navedeno obdobje podaljšati na manj kot 90 dni.

(3) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Odločba 93/195/EGS se spremeni:

1. Členu 1 se doda šesta alinea:

"— so sodelovali na mednarodnih dirkah Japan Cup in Hong Kong International Races in izpolnjujejo zahteve, določene v veterinarskem spričevalu v skladu z vzorcem, določenim v Prilogi VI k tej odločbi."

2. Priloga k tej odločbi se doda Prilogi VI.

Člen 2

Ta odločba je naslovljena na države članice.

V Bruslju, 24. novembra 2000

Za Komisijo

David Byrne

Član Komisije

[1] UL L 224, 18.8.1990, str. 42.

[2] UL L 86, 6.4.1993, str. 1.

[3] UL L 64, 11.3.2000, str. 22.

--------------------------------------------------

PRILOGA

„PRILOGA VI

+++++ TIFF +++++

--------------------------------------------------
Odločba Komisije

z dne 10. decembra 1999

o drugi spremembi Odločbe 1999/507/ES o nekaterih zaščitnih ukrepih za nekatere leteče pse, pse in mačke s poreklom iz Malezije (polotok) in Avstralije

(notificirano pod dokumentarno številko K(1999)4249)

(Besedilo velja za EGP)

(2000/6/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/496/EGS z dne 15. julija 1991 o načelih za organizacijo veterinarskih pregledov živali, ki vstopajo v Skupnost iz tretjih držav, in o spremembi Direktiv 89/662/EGS, 90/425/EGS in 90/675/EGS [1], kakor je bila nazadnje spremenjena z Direktivo 96/43/ES [2], in zlasti člena 18(7) Direktive,

ob upoštevanju naslednjega:

(1) Komisija je z Odločbo 1999/507/ES [3] sprejela zaščitne ukrepe za nekatere leteče pse, pse in mačke s poreklom iz Malezije (polotok) in Avstralije proti bolezni Nipah in Hendra, ki med drugim vključujejo laboratorijske teste za pse in mačke, namenjene za uvoz v Skupnost.

(2) Če ni mednarodno sprejetih standardnih testnih postopkov za bolezen Nipah, so bile zahteve v zvezi s testi za pse in mačke določene v skladu z uradnim obvestilom veterinarskih služb Malezije, naslovljenim na Office International des Epizooties (OIE) z dne 28. maja 1999.

(3) Veterinarske službe Malezije so s pismom z dne 11. oktobra 1999 Komisijo uradno obvestile, da se zahtevani ELISA test IgM ne more opraviti in da ELISA test IgG velja za primeren test.

(4) Zato veterinarske službe Malezije psov in mačk, namenjenih za uvoz v države članice iz Malezije, ne morejo potrditi v skladu z zakonodajo Skupnosti.

(5) Zahteve v zvezi s testi za pse in mačke, uvožene iz Malezije, je treba spremeniti, da bi omogočili uporabo validiranega diagnostičnega testa za odkrivanje protiteles proti virusu bolezni Nipah.

(6) Zaradi jasnosti je treba predvideti določbe, ki dovoljujejo tranzit psov in mačk prek mednarodnih letališč v Maleziji.

(7) Ukrepi, predvideni s to odločbo so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Člen 2 Odločbe 1999/507/ES se spremeni na naslednji način:

1. V tretji alinei odstavka 2 se besedi "IgM in" črtata.

2. Doda se tretji odstavek:

"3. Prepoved iz odstavka 1 ne velja za pse in mačke v tranzitu, če ostanejo na območju mednarodnega letališča."

Člen 2

Ta odločba je naslovljena na države članice.

V Bruslju, 10. decembra 1999

Za Komisijo

David Byrne

Član Komisije

[1] UL L 268, 24.9.1991, str. 56.

[2] UL L 162, 1.7.1996, str. 1.

[3] UL L 194, 27.7.1999, str. 66.

--------------------------------------------------
Odločba Komisije

z dne 6. septembra 2000

o spremembi Odločbe 97/569/ES o sestavi začasnih seznamov obratov tretjih držav, iz katerih države članice dovolijo uvoz mesnih izdelkov

(notificirano pod dokumentarno številko K(2000) 2480)

(Besedilo velja za EGP)

(2000/555/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov v tretjih državah, iz katerih je državam članicam, v vmesnem obdobju, dovoljen uvoz nekaterih proizvodov živalskega izvora, ribiških proizvodov ali živih školjk [1], nazadnje spremenjene z Odločbo 98/603/ES [2], in zlasti člena 2(1) Odločbe,

ob upoštevanju naslednjega:

(1) Začasni seznami obratov tretjih držav, ki proizvajajo mesne izdelke, so bili sestavljeni z Odločbo Komisije 97/569/ES [3], nazadnje spremenjeno z Odločbo Komisije 2000/253/ES [4].

(2) Avstralija je poslala seznam obratov, ki proizvajajo mesne izdelke in za katere pristojni organi potrjujejo, da so v skladu s predpisi Skupnosti.

(3) Torej se lahko sestavi začasni seznam obratov, ki proizvajajo mesne izdelke, za Avstralijo. Odločbo Komisije 97/569/ES je zato treba ustrezno spremeniti.

(4) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Besedilo Priloge k tej odločbi se doda Prilogi k Odločbi 97/569/ES.

Člen 2

Ta odločba je naslovljena na države članice.

V Bruslju, 6. septembra 2000

Za Komisijo

David Byrne

Član Komisije

[1] UL L 243, 11.10.1995, str. 17.

[2] UL L 289, 28.10.1998, str. 36.

[3] UL L 234, 26.8.1997, str. 16.

[4] UL L 78, 29.3.2000, str. 32.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

"País: AustraliaLand: AustralienLand: AustralienΧώρα: ΑυστραλίαCountry: AustraliaPays: AustraliePaese: AustraliaLand: AustraliëPaís: AustráliaMaa: AustraliaLand: Australien

1 | 2 | 3 | 4 | 5 |

108 | Wintulchs Pty Ltd | Gawler | South Australia | FMP, WMP, 6 |

316 | Overseas Game Meat Export Pty Limited | Neurang | Queensland | WMP, 6 |

1136 | Maggie Beer Products Pty Ltd | Tanunda | South Africa | FMP, WMP, 6 |

1437 | Vilmos & Rosemary Milisits Pty Ltd | Mile End | South Africa | FMP, WMP, 6" |

--------------------------------------------------
Odločba Komisije

z dne 17. decembra 1999

o spremembi Odločbe 97/468/ES o izdelavi začasnih seznamov obratov v tretjih državah, iz katerih države članice odobravajo uvoz divjačine

(notificirano pod dokumentarno številko K(1999) 4675)

(Besedilo velja za EGP)

(2000/76/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za izdelavo začasnih seznamov obratov v tretjih državah, iz katerih države članice odobravajo uvoz nekaterih proizvodov živalskega izvora, ribiških proizvodov ali živih školjk [1], kakor je bila nazadnje spremenjena z Odločbo 98/603/ES [2], in zlasti člena 2(1) Odločbe,

ob upoštevanju naslednjega:

(1) Začasni seznami obratov, ki proizvajajo divjačino, so se pripravili z Odločbo Komisije 97/468/ES [3].

(2) Latvija je poslala seznam obratov, ki proizvajajo divjačino in za katere pristojni organi potrjujejo, da so v skladu s predpisi Skupnosti.

(3) Začasni seznam obratov, ki proizvajajo divjačino, se tako lahko pripravi za Latvijo.

(4) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Besedilo Priloge k tej odločbi se doda Prilogi k Odločbi 97/468/ES.

Člen 2

Ta odločba se uporablja od 15. decembra 1999.

Člen 3

Ta odločba je naslovljena na države članice.

V Bruslju, 17. decembra 1999

Za Komisijo

David Byrne

Član Komisije

[1] UL L 243, 11.10.1995, str. 17.

[2] UL L 289, 28.10.1998, str. 36.

[3] UL L 199, 26.7.1997, str. 62.

--------------------------------------------------

ANEXOBILAGANHANGПΑРΑРТНМΑANNEXANNEXEALLEGATOBIJLAGEANEXOLIITEBILAGA

"País: LETONIALand: LETLANDLand: LETTLANDXώρα: ΛΕТΟΝІΑCountry: LATVIAPays: LETTONIEPaese: LETTONIALand: LETLANDPaís: LETÓNIAMaa: LATVIALand: LETTLAND

1 | 2 | 3 | 4 | 5 | 6 |

LV 04 G | ADAZI-KOVER | OBLASŤ RIGY | OBEC ADAZU | PH | A" |

--------------------------------------------------
Odločba Komisije

z dne 11. decembra 2000

o kodificirani obliki in kodah za prijavljanje živalskih bolezni v skladu z Direktivo Sveta 82/894/EGS in o razveljavitvi odločb 84/90/EGS in 90/442/EGS

(notificirano pod dokumentarno številko K(2000) 3701)

(Besedilo velja za EGP)

(2000/807/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 82/894/EGS z dne 21. decembra 1982 o prijavljanju živalskih bolezni v Skupnosti [1], kakor je bila nazadnje spremenjena z Odločbo Komisije 2000/556/ES [2], in zlasti člena 5 Direktive,

ob upoštevanju naslednjega:

(1) Odločba Komisije 84/90/EGS [3], kakor je bila nazadnje spremenjena z Odločbo 89/163/EGS [4], določa kodificirano obliko, v kateri je treba prijaviti živalske bolezni v skladu z Direktivo 82/894/EGS.

(2) Odločba Komisije 90/442/EGS [5], kakor je bila nazadnje spremenjena z Odločbo z dne 17. decembra 1996 [6], določa kode za prijavljanje živalskih bolezni.

(3) Te odločbe je treba prečistiti in posodobiti. Zaradi preglednosti je treba te odločbe razveljaviti in določiti ustrezno novo odločbo.

(4) Odločba št. 2/1999 Skupnega odbora ES-Andora z dne 22. decembra 1999 o dogovorih za izvajanje Protokola, podpisanega v Bruslju 15. maja 1997, o veterinarskih zadevah, ki dopolnjuje Sporazum v obliki izmenjave pisem med Evropsko gospodarsko skupnostjo in Kneževino Andora [7], zahteva, da se Andora vključi v sistem prijavljanja živalskih bolezni.

(5) Uvaja se nov, internetni računalniški sistem, da bi omogočili prenos podatkov o boleznih, kakor to zahteva Direktiva 82/894/EGS.

(6) Belgija, Finska, Nemčija, Grčija, Nizozemska, Norveška, Portugalska in Španija so spremenile sistem oštevilčenja regij, ki se uporablja v sistemu obveščanja.

(7) Da bi izboljšali sistem, je treba predvideti določbo za natančnejšo lokalizacijo izbruhov s sklicevanjem na zemljepisno dolžino in širino.

(8) Da bi zaščitili zaupnost poslanih podatkov, se Priloge k tej odločbi ne smejo objaviti.

(9) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Za postopke prijavljanja živalskih bolezni se podatki pošiljajo v kodificirani obliki, določeni v prilogah I, II in III k tej odločbi.

Člen 2

Za postopke prijavljanja živalskih bolezni se podatki pošiljajo tako, da se uporabijo kode, določene v prilogah IV do X k tej odločbi.

Člen 3

Ta odločba se uporablja od 1. januarja 2001.

Člen 4

Odločbi 84/90/EGS in 90/442/EGS se razveljavita na dan iz člena 3.

Člen 5

Ta odločba je naslovljena na države članice.

V Bruslju, 11. decembra 2000

Za Komisijo

David Byrne

Član Komisije

[1] UL L 378, 31.12.1982, str. 58.

[2] UL L 235, 19.9.2000, str. 27.

[3] UL L 50, 21.2.1984, str. 10.

[4] UL L 61, 4.3.1989, str. 49.

[5] UL L 227, 21.8.1990, str. 39.

[6] K(1996) 4032 končno.

[7] UL L 31, 5.2.2000, str. 84.

--------------------------------------------------
Sklep Sveta

z dne 7. novembra 2000

o sklenitvi Konvencije o varstvu Rena v imenu Skupnosti

(2000/706/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 175(1) in prvega stavka prvega pododstavka člena 300(2) in prvega pododstavka člena 300(3),

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju naslednjega:

(1) S Sklepom 77/586/EGS [2] je Skupnost sklenila Konvencijo o varstvu Rena pred kemičnim onesnaževanjem in Dodatni sporazum k Sporazumu, podpisanem v Bernu 29. aprila 1963, o mednarodni komisiji za varstvo Rena pred onesnaževanjem.

(2) Na 25. zasedanju koordinacijske skupine Mednarodne komisije za varstvo Rena se obrežnim državam zdi nujno, da predvidijo novo Konvencijo za varstvo Rena in da v ta namen začnejo pogajanja.

(3) Evropska komisija je v imenu Skupnosti sodelovala pri teh pogajanjih v skladu s pogajalskimi smernicami Sveta in ta pogajanja so bila končana januarja leta 1998.

(4) Na podlagi izida teh pogajanj je Svet marca 1999 odločil, da naj bi Skupnost podpisala novo Konvencijo za varstvo Rena, s pridržkom njene poznejše sklenitve, in odobril podpis v imenu Skupnosti. Nova Konvencija za varstvo Rena je bila podpisana 12. aprila 1999 v Bernu (Švica) –

SPREJEL NASLEDNJI SKLEP:

Člen 1

Konvencija za varstvo Rena se s tem odobri v imenu Skupnosti.

Besedilo konvencije se priloži temu sklepu.

Člen 2

Predsednik Sveta je pooblaščen, da imenuje osebo ali osebe, ki bo pooblaščena ali bodo pooblaščene, da deponira(-jo) listino o odobritvi pri vladi Švicarske konfederacije v skladu s členom 17 Konvencije.

V Bruslju, 7. novembra 2000

Za Svet

Predsednik

D. Voynet

[1] Mnenje, podano 17. maja 2000 (še ni objavljeno v Uradnem listu).

[2] UL L 240, 19.9.1977, str. 35.

--------------------------------------------------
Odločba Komisije

z dne 26. marca 1999

o spremembi Odločbe 93/197/EGS o pogojih zdravstvenega varstva živali in izdajanju veterinarskih spričeval pri uvozu registriranih kopitarjev ter kopitarjev za pleme in proizvodnjo

(notificirano pod dokumentarno številko K(1999) 754)

(Besedilo velja za EGP)

(1999/252/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/426/EGS z dne 26. junija 1990 o pogojih zdravstvenega varstva živali za premike in uvoz kopitarjev iz tretjih držav [1], kakor je bila nazadnje spremenjena z Aktom o pristopu Avstrije, Finske in Švedske in zlasti členov 14, 15(a) in 16 Direktive,

(1) ker Odločba Komisije 93/197/EGS [2], kakor je bila nazadnje spremenjena z Odločbo 1999/236/ES [3], določa pogoje zdravstvenega varstva živali in izdajanje veterinarskih spričeval pri uvozu registriranih kopitarjev ter kopitarjev za pleme in proizvodnjo;

(2) ker je bil odstavek (d) poglavja III veterinarskih spričeval A, B, C, D in E v Prilogi II k Odločbi 93/197/EGS spremenjen z Odločbo 93/510/EGS [4], da bi omogočili uvoz registriranih kopitarjev in kopitarjev za pleme in proizvodnjo iz tretjih držav v Skupnost, preden poteče zahtevano 90-dnevno obdobje prisotnosti pred odpošiljanjem, če so bili ti kopitarji v navedenem obdobju uvoženi neposredno iz držav članic v tretjo državo odpošiljateljico;

(3) ker ustrezno besedilo v izjavi lastnika ali zastopnika lastnika kopitarja ni bilo prilagojeno; ker je zato zaradi jasnosti treba besedilo izjave prilagoditi besedilu odstavka (d) poglavja III veterinarskih spričeval A, B, C, D in E Priloge II;

(4) ker je zato treba Odločbo 93/197/EGS ustrezno spremeniti;

(5) ker so ukrepi iz te odločbe v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Točka 2 izjave lastnika ali zastopnika lastnika živali v veterinarskih spričevalih A, B, C, D in E Priloge II k Odločbi 93/197/EGS se nadomesti z naslednjim:

"2. Žival je ostala

v

(država izvoznica)

od rojstva (3) ali je bila v zadnjih 90 dneh neposredno uvožena iz države članice Evropske skupnosti (3) ali je v državo izvoznico vstopila vsaj 90 dni pred to izjavo (3)."

Člen 2

Ta odločba je naslovljena na države članice.

V Bruslju, 26. marca 1999

Za Komisijo

Franz Fischler

Član Komisije

[1] UL L 224, 18.8.1990, str. 42.

[2] UL L 86, 6.4.1993, str. 16.

[3] UL L 87, 31.3.1999, str. 13.

[4] UL L 238, 23.9.1993, str. 44.

--------------------------------------------------
Sklep Sveta

z dne 17. decembra 1999

o sklenitvi Sporazuma v obliki izmenjave pisem med Evropsko skupnostjo in Republiko Tunizijo o režimu za uvoz v Skupnost neprečiščenega oljčnega olja s poreklom iz Tunizije

(1999/873/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti, zlasti člena 133 v povezavi s prvim pododstavkom člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Sporazum v obliki izmenjave pisem je bil dogovorjen na podlagi pogajanj med Evropsko skupnostjo in Republiko Tunizijo z namenom podaljšanja, za obdobje od 1. januarja do 31. decembra 2000, režima za uvoz neprečiščenega oljčnega olja s poreklom iz Tunizije v Skupnost, kakor predvideva člen 3 Protokola 1 Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Republiko Tunizijo na drugi strani [1];

(2) Ta sporazum je treba odobriti v imenu Skupnosti –

SKLENIL:

Člen 1

Sporazum v obliki izmenjave pisem med Evropsko skupnostjo in Republiko Tunizijo o režimu za uvoz neprečiščenega oljčnega olja s poreklom iz Tunizije v Skupnost se odobri v imenu Skupnosti.

Besedilo Sporazuma je priloženo temu sklepu.

Člen 2

Predsednik Sveta se pooblasti za imenovanje osebe, ki je pooblaščena za podpis sporazuma, ki zavezuje Skupnost.

V Bruslju, 17. decembra 1999

Za Svet

Predsednik

K. Hemilä

[1] UL L 97, 30.3.1998, str. 1.

--------------------------------------------------